**ELŐTERJESZTÉS**

**Körmend város Önkormányzata Képviselő-testülete 2016. április 27-i ülésére**

**Tárgy: A Körmendi Kölcsey Utcai Általános Iskola és Alapfokú Művészeti Iskola Zeneművészeti Tagiskolájában a felvehető tanulólétszám növelése**

Tisztelt Képviselő-testület!

A Klebelsberg Intézményfenntartó Központ Körmendi Tankerülete kezdeményezte a Körmendi Kölcsey Utcai Általános Iskola és Alapfokú Művészeti Iskola Zeneművészeti Tagiskolájában a **felvehető tanulólétszám 130 főről 150 főre történő felemelését**. A jelentkező tanulók száma évről évre több a felvehető létszámnál, ezért fontos lenne megemelni a felvehető tanulólétszámot 150 főre. Az ingatlan befogadóképessége elegendő a megemelt létszámú tanuló fogadására. A művészetoktatás sajátos feladatellátás, az egyéni foglalkozások időben eltolódnak, ami szintén lehetővé teszi a nagyobb létszámú tanuló foglalkoztatását.

Ez a kezdeményezés a nemzeti köznevelésről szóló 2011. évi CXC. törvény 21. § (3) bekezdés *c)–j)* pontja alapján átszervezésnek minősül, így Körmend Város Önkormányzatának véleményezési joga van az ügyben.

Kérem a Tisztelt Képviselő-testületet, hogy alakítsa ki állásfoglalását a kérdésben.

**HATÁROZATI JAVASLAT**

Körmend Város Önkormányzata Képviselő-testülete a nemzeti köznevelésről szóló 2011. évi CXC. törvényben biztosított véleményezési jogával élve úgy dönt, hogy a Körmendi Kölcsey Utcai Általános Iskola és Alapfokú Művészeti Iskola Zeneművészeti Tagiskolájában a felvehető tanulólétszám emelésével

* egyetért.

Körmend, 2016. április 22.

**Bebes István**

**polgármester**